
Introducció: 

En aquest treball, després de revisar què és un PLC [1] i d'exposar la necessitat de 
solucions PLC obertes, es dóna una definició de què s'entén per "Solució PLC oberta" i 
quins requisits ha de complir una solució PLC (quins requisits han de complir el seu 
sistema operatiu, el seu maquinari, la xarxa de comunicacions, el llenguatge de 
programació del programa de control del procés, i el paquet de programació) per tal que 
es pugui catalogar com a solució PLC oberta, ja que gairebé tots els fabricants presenten 
els seus PLCs com a tals, quan, realment, com s'argumentarà, no ho són. 

Es presentaran tres projectes [18, 19, 20] de PLC obert: dos dels quals molt breument, i 
amb una mica més de detall el tercer, ClassicLadder [20], que té, ara per ara, més 
possibilitats d'aplicació pràctica, i s'argumentarà el perquè. 

Els projectes de desenvolupament d'un PLC obert, tal i com es defineix en aquest TFC, 
daten de l'any 2001, de manera que, encara que ara mateix s'està en un punt en el qual 
l'aplicació a projectes d'automatització reals ja és factible, encara no ha començat la 
seva implantació en el món de l'automatització industrial. En aquest TFC es fa una 
previsió del futur del PLC obert i s'esmenten alguns factors clau dels quals depèn 
fonamentalment la seva implantació. 

Es proposen una sèrie de línies de treball en el camp dels PLC oberts i algunes idees 
perquè TFC futurs puguin explorar altres àrees d'aplicació del programari de codi obert 
en el món del control industrial en general. 



Objectius: 

Els objectius principals d'aquest TFC són: 

1) Definir el concepte de PLC obert. 

2) Conèixer les principals iniciatives i els principals projectes que actualment treballen 
en aquest sentit. 

3) Posar a disposició dels professionals automatistes tota aquesta informació, 
convenientment recollida i organitzada. 



Abast: 

Com a sistema operatiu només s'ha considerat el sistema operatiu GNU/Linux, 
descartant altres opcions com BSD, per les raons que s'exposen al final de l'apartat "El 
sistema operatiu per al PLC obert". L'apartat sobre "El maquinari per al PLC obert" és 
molt breu, ja que una anàlisi detallada del maquinari ultrapassaria els objectius d'aquest 
treball. A l'apartat "La xarxa per al PLC obert" s'ha optat per Ethernet i s'ha intentat 
justificar el seu ús, cada cop més estès en aquest entorn; respecte al nivell d'aplicació. 

tan sols s'esmenten dos dels protocols més usats, sense entrar en més detalls, ja que 
l'estudi d'aquests protocols queda fora de l'abast d'aquest treball. L'apartat "El llenguatge 
de programació per al PLC obert" també és molt breu, ja que remet directament a 
l'estàndard IEC-61131-3. L'apartat "El paquet de programació per al PLC obert" queda 
complementat per les descripcions dels paquets de programació respectius dels projectes 
de PLC obert tractats en els apartats corresponents. 



Motivació personal: 

He treballat durant 8 anys en empreses com CENTEC (CEntre de Noves TECnologies) 
com a formador per a empreses com CELSA (Companía Espanola de Laminación, SA), 
General Biscuits, etc, en programació de PLCs, utilitzant maquinari i programari 
propietaris de Siemens, particularment els PLCs de la seva línia SIMATIC S5. Durant 
aquests anys he observat la quantitat de diners i esforços que estaven invertint les 
empreses en l'adquisició d'equipament, formació del personal i desenvolupament de 
projectes d'automatització basats en sistemes tancats; que aquest esforç no s'aprofitava 
fàcilment quan es canviava d'un sistema propietari a un altre i que fins i tot hi havia 
dificultats per migrar els desenvolupaments entre sistemes tancats del mateix fabricant, 
com la migració de desenvolupaments per a SIMATIC S5 a SIMATIC S7, de SIMATIC 
S7-300 a SIMATIC S7-200, etc. He vist aparèixer les noves línies de microPLCs per a 
controls "embedded" de petites màquines i com aquests microPLCs eren incompatibles 
amb les altres línies de PLCs dels mateixos fabricants, amb la qual cosa, els 
desenvolupaments de programes de control que han d'executar aquestes màquines 
havien de partir en molts casos gairebé de zero, canviant no sols el llenguatge de 
programació i les eines de programació, sinó també la pròpia operativa del PLC. 

Entenc que la competitivitat dels processos productius depèn essencialment de la 
flexibilitat dels processos de fabricació, de la facilitat de posada en marxa dels projectes 
d'automatització, de la facilitat amb què aquests es puguin mantenir i ampliar, adaptant- 
los als canvis, reprogramar, de l'expertesa que es pugui assolir en aquesta programació, 
la qual actualment es veu molt dificultada per la diversitat i incompatibilitat entre 
plataformes. 

A través de la UOC he descobert el programari de codi obert, la importància dels 
estàndards oberts, i els grans estalvis que representen per la possibilitat de triar 
l'empresa que ens fa el programari a mida, per la facilitat de migració i per la facilitat de 
la reutilització del codi entre desenvolupaments. 

Crec que ara estic en condicions d'explorar els nous sistemes PLC oberts basats en 
maquinaris genèrics, amb sistemes operatius en temps real de codi obert, i programables 
amb llenguatges [17] i eines de programació estàndards i oberts. Crec que la utilització 
d'aquests nous sistemes oberts pot comportar una millora dràstica en els processos 
productius per la reutilització del coneixement entre projectes basats en plataformes 
estandarditzades i obertes que, encara que siguin de diferents fabricants i tinguin 
diferents relacions qualitat/preu puguin interoperar fàcilment, programar-se amb les 
mateixes eines i amb els mateixos llenguatges, podent-se reaprofitar bona part del codi i 
l'expertesa dels programadors entre projectes diferents. 

És hora de recollir les diferents iniciatives, projectes [18, 19, 20] i productes del sector 
pel que fa a aquests nous sistemes oberts i posar-les a disposició dels professionals 
automatistes. 



Coneixements previs: 

Aquest treball va dirigit principalment als professionals automatistes que vulguin 
introduir-se en el món dels PLC oberts i fer-se una idea de la disponibilitat actual. No 
obstant, també pot ser d'interès per a totes aquelles persones interessades en el 
programari lliure i en les seves aplicacions al món de l'automatització. Com a 
coneixements previs només es requereix una noció de què és un sistema de control 
automàtic, ja que el concepte de PLC [1] es repassa en aquest mateix treball a l'apartat 
"Concepte previ: Què és un PLC?", i nocions elementals de tecnologia de computadors, 
programació, sistemes operatius i xarxes. 



Concepte previ: Què és un PLC? 

Un PLC (Programmable Logic Controller, o Controlador Lògic Programable) o API 
(Autòmat Programable Industrial) és un ordinador especialment dissenyat, tant pel que 
fa al seu maquinari, com pel que fa al seu programari, per al control de màquines i 
processos seqüencials, en temps real, i en un entorn industrial. 

El control de les màquines i processos industrials es feia abans de l'aparició dels PLCs 
mitjançant sistemes electromecànics anomenats relés, que estaven cablejats entre si 
d'una determinada manera, segons la seqüència d'accions a realitzar per la màquina. 
Aquest sistema era molt propens a avaries, dificultava molt les modificacions, i no 
permetia funcions de control sofisticades. 

El 1968 van aparèixer els PLCs en el món de la indústria automobilística d'Estats Units. 
Les CPUs dels primers PLCs estaven formades per bitslices, on cada bitslice era un 
circuit integrat que corresponia a un únic bit de treball. Per exemple, una CPU de 8 bits 
estaria formada per 8 bitslices. Amb l'arribada dels microprocessadors durant la dècada 
dels setanta, i, posteriorment, dels microcontroladors, es simplifica el disseny dels PLCs 
i se n'augmenta la potència. 

Encara que el PLC es va originar en el camp del control de processos industrials, cada 
cop més es poden trobar PLCs en altres camps d'aplicació, sobretot degut al seu 
abaratiment, la disminució del tamany, la facilitat d'ús i l'augment de prestacions, com 
són les aplicacions en el camp de la domótica (automatització aplicada a l'habitatge: 
control d'ascensors, sistemes de climatització, sistemes de gestió eficaç de l'energia, 
control d'accessos, sistemes de rec automàtic, etc.) i en el control de màquines senzilles 
com: escales mecàniques, muntacàrregues, etc. 

Per al seu ús en automatització de màquines i processos, aquest ordinador té una sèrie 
d'especialitzacions fonamentals per raó de l'ús que té: 

-Perifèrics especials: 

-Mòduls d'entrades i sortides digitals i analògiques per a la captació dels senyals 
procedents dels sensors de la màquina (polsadors, detectors de final de recorregut, 
mesuradors de pressió, de temperatura, de nivell, de posició, etc) i per a generar els 
senyals de control per als actuadors (electrovàlvules, indicadors, motors, contactors, 
etc). 

-Equips com variadors de velocitat de motors. 

-Terminals d'operació de màquines o HMIs (Human-Machine Interfaces), que 
informen permanentment a l'operari de l'estat del procés, de les incidències que hi 
pugui haver i li permeten operar les màquines, intervenint sobre el procés dins dels 
marges previstos. 

-Terminals de programació del PLC, que normalment són portàtils, amb un teclat i 
una pantalla, que es connecten al PLC a l'hora d'introduir, veure o modificar el 
programa de control, de posar en marxa i aturar el PLC, o de diagnosticar avaries. 
Avui en dia, en lloc de terminals de programació dedicats com el de la figura, és 
més usual veure PCs portàtils, amb el programari i les connexions adients. 

-Adaptació física a entorns especialment durs: amb vibracions, cops, temperatures 
extremes, pujades i baixades de tensió, fonts d'interferències electromagnètiques, etc. 
Aquestes adaptacions fonamentalment són: 

-Sistemes de fixació dels diferents mòduls del PLC a carril elèctric normalitzat. 

-La funció de memòria no volàtil del disc dur és substituïda per sistemes de 
memòria no mecànics i, per tant, no susceptibles a vibracions i cops, que utilitzen: 

-Memòries RAM alimentades amb piles, bateries o supercondensadors. 

-Memòries EEPROM o Flash-EEPROM. 

-Fonts d'alimentació especialment robustes i, de vegades redundants, amb filtres 
especials del soroll elèctric que en un entorn industrial pot entrar al sistema per 
l'alimentació del sector. 

-Blindatges electromagnètics en les caixes i filtres contra el soroll elèctric en totes 
les connexions que connecten el PLC amb l'exterior. 

-Dissenyats per a poder treballar en entorns amb temperatures més altes o mes 
baixes de les que hi sol haver en un entorn d'oficina. 

-Connectors amb sistemes de subjecció reforçats per evitar desconnexions per 
vibracions, etc. 

-Mòduls perifèrics de connexió amb els sensors i actuadors de les màquines amb 
sistemes de subjecció segurs, però que permetin una ràpida substitució per 
minimitzar els temps d'aturada en cas d'avaries en els mateixos. 

-Un sistema operatiu adaptat al fet que estarà "embedded" en un equip electrònic sense 
disc dur, en forma de firmware (gravat en un xip de memòria no volàtil) i al fet que ha 
de donar resposta en temps curts i previsibles, és a dir, que ha de ser un RTOS (Real 
Time Operating System, sistema operatiu en temps real). El sistema operatiu d'un PLC 
ha de permetre donar una ràpida resposta als senyals d'entrada procedents dels sensors i 
actuar en conseqüència generant els senyals de control corresponents sobre els 
actuadors. Els retards que poden experimentar en la seva execució determinats 
processos sota certes condicions en els sistemes operatius convencionals no són 
admissibles en un PLC. Els RTOS també han de tenir una gran estabilitat per no deixar 
la màquina o el procés fora de control. 

-Sovint els PLCs formen xarxes amb: altres PLCs (permetent realitzar controls 
distribuïts), PCs, panells d'operació, variadors de velocitat de motors, unitats d'entrada i 
sortida distribuïdes, etc. Aquestes xarxes conegudes com a "fieldbus" (bus de camp), 
han de poder treballar en l'entorn industrial i oferir comunicacions en temps predictibles 
i curts (en temps real). 

-Els PLC han de poder programar-se en llenguatges [17] especialment dissenyats per a 
l'automatització de processos i màquines. Aquests llenguatges permeten especificar 
d'una manera molt simple els elements més usuals dels automatismes, com són 
combinacions de senyals, bàscules R-S, temporitzacions, comptatge d'impulsos, 
detecció de flancs de senyals, etc. Aquests llenguatges es poden dividir en: 

-Llenguatges gràfics: 

-LD (Ladder Diagram, diagrama de contactes). Reprodueix en certa manera 
l'esquema elèctric dels contactes dels relés d'un control clàssic equivalent 
realitzat amb aquests elements electromecànics. 

Ex: 

lO.O 10. 1 QO.O 

-II--I/I 



-SFC (Carta de Funcions Seqüencials, també conegut com a GRAFCET, Gràfic 
de Control d'Etapes i Transicions). És un llenguatge especialment dissenyat per 
al control de seqüències, on s'indiquen les etapes o estats pels que va passant el 
sistema i les condicions de transició que s'han de verificar per a que el sistema 
evolucioni d'un estat al següent. Permet especificar seqüències d'execució 
alternativa (o l'una o l'altra, segons una sèrie de condicions) i seqüències 
paral•leles (d'execució simultània). Els seus elements bàsics són les etapes 
(elements de programa que romanen inhibits fins que unes condicions 
determinada es dóna) i les transicions. Aquest és el llenguatge de més alt nivell 
per al PLC i és d'un gran valor per a la documentació del sistema, ja que permet 

fer-se una idea de com funciona sense necessitat d'entrar en detalls 
d'implementació. 

Ex: 



ETAPA23 



OMPLIR 



Ple 



ETAPA24 



BUIDAR 



-FBD (Diagrama de Blocs de Funció). Utilitza un diagrama de blocs que 
representa diferents elements de circuit i el cablejat entre ells d'un control 
equivalent a base de circuits electrònics com portes lògiques i altres. 



Ex: 



AND 



lO.O 



10. 1 



QO.O 



-Llenguatges textuals: 

-IL (Llista d'Instruccions), que és un llenguatge de baix nivell similar a 
l'assembler. Cada línia del programa conté una instrucció simple, com 
emmagatzemar el valor d'una entrada en un registre o realitzar una operació 
lògica de combinació de senyals. 

Ex: 

LD lO.O 

ANDNIO.O 
ST QO.O 



-ST (Text estructurat), que és un llenguatge d'alt nivell, estructurat, 
estructures IF-THEN i REPEAT-UNTIL, com el C. 



amb 

Ex: 

IF B_l THEN 

%QW200:=23 
ENDIF 
-Típicament el PLC realitza cíclicament les següents operacions: 

1) Mostreig de l'estat de totes les entrades de senyal procedents dels sensors i 
realització d'una còpia en memòria del seu estat. Aquesta còpia en memòria de 
l'estat de les entrades a cada mostreig es coneix com imatge de les entrades. 

2) Processament de la informació de la imatge de les entrades d'acord amb les 
especificacions del programa de control introduït per l'automatista per tal de 
determinar els estats desitjats de totes les sortides cap als actuadors. L'estat 
desitjat per a cada sortida de senyal, a mesura que es va calculant es va guardant 
en memòria, creant el que es coneix com imatge de les sortides. 

3) S'actualitza l'estat de totes les sortides de senyal cap als actuadors segons els 
valors continguts en la imatge de les sortides. 

4) Es repeteix el cicle tornant a començar a partir del punt 1 . 

El temps que triga cada cicle correspon a l'interval de mostreig de les entrades i a 
l'interval d'actualització de les sortides i es coneix com a cicle de scan. Aquest temps ha 
de ser suficientment curt per garantir la ràpida resposta dels actuadors als senyals 
obtinguts pels sensors. 

La majoria de PLC incorporen un temporitzador especial, conegut com a watchdog o 
gos guardià, que vigila que el temps de scan no sigui superior a un temps màxim 
prefixat. Generalment, si es supera aquest temps (per exemple, per un problema en 
l'execució del programa de control o una avaria del PLC), es porta el sistema a una 
situació segura generant les sortides adequades. 

En aplicacions de certa entitat, el programa es descomposa en mòduls o subprogrames 
(subrutines). Cada mòdul pot tenir un tipus d'execució diferent; mentre uns s'executen 
seqüencialment, de forma cíclica, altres poden ser executats a intervals regulars, i altres 
en resposta a determinats senyals externs o a determinades condicions d'error durant el 
funcionament del control. 

Des del PC d'escriptori, passant pel PC industrial (PC adaptat en major o menor grau a 
l'entorn industrial), fins arribar al PLC, hi ha tota una extensa gamma d'ordinadors que, 
en funció dels requeriments de l'aplicació, poden fer les funcions del PLC en el control 
de màquines i processos. 

Per a més informació sobre PLCs en general, veure [1]. 

Necessitat: 

A l'apartat "Motivació personal" ja s'ha argumentat la necessitat de substituir els 
sistemes PLC propietaris per sistemes PLC oberts. 

Els fabricants de PLCs coneixen aquesta necessitat dels seus clients d'adquirir PLCs 
oberts, de manera que, pràcticament tots anuncien els seus productes com a PLCs 
oberts, pel fet que es cenyeixen a algun estàndard, però, gairebé sempre, es tracta en 
realitat de sistemes propietaris. A l'apartat "El paquet de programació per al PLC obert" 
s'amplia aquest punt. 

Aquest treball exposa els requisits que ha d'acomplir un veritable PLC obert i presenta 
solucions PLC realment obertes disponibles actualment i en fa una comparativa. 



Definició de "Solució PLC oberta": 

Una solució PLC oberta o un PLC obert és aquell que, amb independència del seu 
fabricant, té fixacions i interfícies de connexió estandarditzades, funciona amb 
programari de codi obert [2], amb llicència GPL [3] o similar [4], i permet l'elaboració, 
introducció, modificació i test del programa de control del procés amb programari de 
codi obert i en algun o alguns dels llenguatges normalitzats [17] per l'estàndard 
corresponent (veure apartat "El llenguatge de programació per al PLC obert"). 

El programari de codi obert [2] és aquell que permet copiar-lo i executar-lo en tants 
equips com es vulgui, i accedir al seu codi font, per estudiar-lo (comprovar que fa 
estrictament el que ha de fer i que no té portes del darrera o forats de seguretat), 
corregir-lo, modificar-lo adaptant-lo a les nostres necessitats, i distribuir-ne les versions 
modificades (sempre que es mantinguin aquestes mateixes llibertats en les versions 
modificades). Habitualment es subministra sota llicència GPL ([3] General Public 
Licence, http://www.gnu.org/copyleft/gpl.html) o similar que garanteix aquestes 
llibertats. Una de les llicències que també es troben sovint és la LGPL ([4] Lesser 
General Public Licence, http://www.gnu.org/licenses/lgpl.html), que es diferencia 
fonamentalment de la GPL en que un programa que utilitzi codi obert GPL ha de ser 
necessàriament GPL, mentre que un programa que utilitzi codi obert LGPL pot ser 
propietari, facilitant la integració de codi propietari i codi lliure, encara que la 
recomanació és fer servir la llicència GPL enlloc de la LGPL sempre que sigui possible. 
En el món del programari lliure no es paga en concepte de llicències d'instal•lació, sinó 
pels serveis afegits de formació, personalització, adaptació, etc. 

L'ús del programari obert, basat en estàndards, en els PLC, presenta els següents 
avantatges: 

-El fet de poder examinar el codi font del programari permet garantir que no hi 
ha portes del darrera ni forats de seguretat en el sistema. 

-Com que es pot modificar el codi, es poden corregir errors i forats de seguretat 
que es puguin detectar. 

-La possibilitat de modificar el codi permet també adaptar el sistema a les 
necessitats concretes de l'aplicació. 

-Facilita la reusabilitat del codi, reduint els temps de desenvolupament i 
depuració. 

-Estalvi en concepte de llicències i gestió de les mateixes. 

-Estalvi en formació, ja que els diferents sistemes es programen i operen de la 
mateixa manera. 

-Simplifica la migració del programa de control d'un PLC d'un fabricant a un 
PLC d'un altre fabricant i la utilització de les mateixes eines de programació i 
diagnosi. 



-El sistema operatiu per al PLC obert: 

GNU/Linux [5] és , sens dubte, el sistema operatiu de codi obert més estès i amb més 
suport; per tant, és una bona opció per al PLC obert. 

Els avantatges que ofereix que ofereix l'ús de GNU/Linux com a sistema operatiu, 
fonamentalment, són: 

-Els propis del programari de codi obert. 

-Es tracta d'un sistema operatiu relativament modular, escalable i configurable 
per a diverses plataformes. 

-Excel•lent capacitat d'aïllament i gestió dels errors fatals a un sol procés, 
reiniciable. 

-Disponibilitat d'una gran diversitat de protocols de comunicació. 

-Existència d'una gran quantitat de drivers [9]. 

-Una gran quantitat de programari de qualitat disponible, desenvolupat per una 
comunitat de programadors d'abast mundial. 

-Diversitat de proveïdors que minimitzen el risc de l'obsolescència del producte. 

-Gran quantitat de documentació, fòrums, etc. 

El nucli de GNU/Linux que es subministra habitualment amb les distribucions per a PC 
d'escriptori no proporciona un sistema operatiu en temps real, ni aquestes distribucions 
estan pensades per a un sistema "embedded" [10, 11], sense disc dur. 

Existeixen dues aproximacions diferents a l'ús de GNU/Linux en sistemes de temps real 
[6]: 

1-El que es coneix com a "soft real-time", o temps real no veritable, que consisteix en 
que aquella tasca que requereix executar-se en temps real tingui la màxima prioritat. No 
és una solució de temps real veritable, ja que tant les tasques del sistema operatiu que 
tindran més prioritat, com el sistema d'interrupcions, poden modificar bastant els temps 
de resposta. 

2-El que es coneix com a "hard real-time", o temps real veritable, que permet donar una 
prioritat absoluta a la tasca que s'ha d'executar en temps real, modificant fins i tot la 
gestió de les interrupcions per a que no puguin introduir retards apreciables. Aquesta és 
l'opció a triar en la immensa majoria d'aplicacions del PLC, que necessitin resposta en 
temps real veritable. Això es pot aconseguir de dues maneres: 

2.1 -Modificant el nucli de Linux, amb la dificultat que això implicarà quant a les 
actualitzacions del nucli de GNU/Linux que vagin apareixent i que s'hauran d'anar 
modificant abans de poder-se utilitzar en els sistemes de temps real. 

2.2-Introduir un micronucli entre el maquinari i el nucli de Linux, amb control total 
sobre les interrupcions, capaç de donar servei a les tasques en temps real 
directament, sense passar pel nucli Linux, i al propi nucli de Linux, amb una 
prioritat absoluta per a les tasques en temps real. Aquesta és la millor opció, i és, de 
fet, la que es tria més sovint. Es disposa bàsicament dos micronuclis en codi obert a 
triar: 

2.2.1-Open RTLinux ([7] Real Time Linux), amb llicència GPL (FSM Labs 
l'ofereix també sota una llicència diferent si se'n volen fer treballs derivats no 
GPL). S'atén a l'API (Application Program Interface) POSIX (Portable 
Operating System Interface), en la seva versió estesa per a temps real, POSIX 
1003.13. 

2.2.2-RTAI ([8] Real Time Application Interface, http://www.rtai.org), amb 
llicència LGPL. També s'atén a POSIX 1003.13, però la seva API incorpora, a 
més a més, una sèrie d'extensions addicionals. 

Existeixen distribucions especials de GNU/Linux com Klinux [12] per a sistemes 
"embedded" ([10, 11] sense disc dur) i en temps real (incorpora RTAI), que són GPL i 
només cal pagar en conceptes de suport, adaptacions, etc. Les eines que incorporen 
permeten carregar seleccionar i carregar només aquells mòduls que necessita el 
maquinari i l'aplicació concreta, ja que els sistemes "embedded" moltes vegades tenen 
una capacitat de memòria limitada. 

L'ELC ([11] Embedded Linux Consortium) defineix l'ELCPS (Embedded Linux 
Consortium Platform Specification), que és un entorn de programació d'aplicacions 

estàndard per a sistemes amb GNU/Linux "embedded", que facilita la portabilitat 
d'aplicacions entre aquests sistemes. 

S'ha portat GNU/Linux als sistemes "embedded" més diversos [10]. En són una mostra 
els següents: 

-Thin-clients, també coneguts com a estacions de treball sense disc o network 
computers, com els Fujitsu-Siemens Futro S, o els HP t5525. 

-Tablet-PC com: Hitachi VisionPlate wireless, LG Digital iPAD, o Nokia 770 
Internet Tablet. 

-PD As com Zaurus de Sharp, mitjançant la distribució OpenZaurus, basada en 
Debian "embedded", o iPAQ d'HP, mitjançant la distribució Familiar. 

-Electrònica de xarxa, com el routers 3 COM OfficeConnect SecureRouter 
3CR860-95, o el 3C0M OfficeConnect VPNFirewall 3CR870-95. 

-L'iPod d' Apple, que permet instal•lar-hi GNU/Linux. 

-Telèfons mòbils com el Motorola E680. 

-Telèfons IP, com lAmstrad E3, que proporciona serveis de videotelefonia, 
missatgeria SMS/MMS, navegació web, etc, o el Siemens OptiPoint WL2 
Professional, que utilitza Wi-Fi 802.11b/g. 

-Sistemes de visió artificial per a màquines, com el Sony XCI-SXl 

-Sistemes de navegació GPS, com TomTom Go, o Volvo ITS4Mobility, 

-Instrumentació, com l'analitzador de xarxes Fluke Networks EtherScope 

El nombre de dispositius amb GNU/Linux "embedded" va en ràpid augment. 

Uns dels perifèrics específics essencials dels PLC són els que permeten la connexió del 
PLC amb els senyals d'entrada i sortida des de i cap al procés o la màquina a controlar. 
En determinats entorns es coneixen com a dispositius d'adquisició de dades. El projecte 
Comedi [9] desenvolupa en codi obert drivers, eines i llibreries per a l'ús de de targetes 
d'adquisició de dades en GNU/Linux. 

BSD pot ser també una opció a considerar com a sistema operatiu per al PLC obert. Pot 
formar part de sistemes "embedded". Per al treballar en temps real, FSMLabs [7] ha 
portat el micronucli RTLinux a BSD, sota la denominació de RTCoreBSD, encara que, 
de moment, existeix la versió lliure de RTLinux, però no de RTCoreBSD. Respecte de 
la disponibilitat de drivers per a targetes d'adquisició de dades, Lxlabs ha portat Comedi 
a BSD i l'ofereix sota llicència GPL. Els principals projectes de PLCs oberts [18,19,20], 
com ClassicLadder [20], encara que s'han desenvolupat i provat sobre GNU/Linux, 
poden portar-se fàcilment a altres sistemes operatius POSIX, com BSD. 

-El maquinari per al PLC obert: 

Donades la modularitat i la facilitat de GNU/Linux per adaptar-se a diferents 
processadors i entorns de maquinari en general, hi ha gran diversitat de maquinaris que 
es poden fer servir per al PLC obert. Aquests han de ser prou robustos per a treballar en 
un entorn industrial i disposar de les connexions estàndard habituals (RS-232, RS-485, 
USB, RJ-45, etc). Per raó de la seva robustesa, cal optar preferentment per "embedded 
PC" (PC amb el disc dur substituït per un xip de memòria no volàtil, que sol ser de tipus 
flash). Aquests es solen a subministrar en forma de SBC (Simple Board Computer), és a 
dir, en forma d'ordinadors monoplaça de reduïdes dimensions. És convenient ubicar el 
SBC dins d'un receptacle que ofereixi el grau de protecció suficient i que permeti la 
seva fixació en un carril elèctric normalitzat de l'armari de control. 

L'estàndard PC/104, promogut pel PC/104 Consortium [13], fixa per a les targetes un 
factor de forma de 3.6 x 3.8 polsades i les connexions, mitjançant 104 pins que 
contenen els mateixos senyals que el bus ISA. És un dels més estesos en SBC i en 
sistemes "embedded" en general. La seva extensió, PC/104-Plus, incorpora un segon 
connector de 120 pins per proporcionar els senyals corresponents al bus PCI. Les 
targetes PC/104 permeten l'expansió del sistema apilant targetes, que es van connectant 
entre elles. 



-La xarxa per al PLC obert: 

La xarxa de comunicacions per a dades estàndard més àmpliament utilitzada és, sens 
dubte, Ethernet. Aquesta xarxa està adquirint, cada cop més, acceptació com a bus de 
camp en l'àmbit de l'automatització, substituint les antigues xarxes propietàries. 

Un dels requeriment dels busos de camp és la seva capacitat per a treballar en l'entorn 
industrial. En aquest sentit, existeixen adaptacions del connector RJ45 que donen més 
solidesa a les connexions i més protecció front a determinades condicions ambientals 
com alts nivells d'humitat, altes temperatures, etc. Per a entorns amb soroll elèctric hi ha 
versions apantallades dels cables de connexió o l'alternativa de la fibra òptica. Es 
disposa de switchs que treballen amb una tensió d'alimentació de 24V, que és 
l'estàndard quant a tensió d'alimentació en l'electrònica industrial. 

Un altre dels requeriments fonamentals és un temps de resposta curt i previsible. 
Encara que la xarxa sigui ràpida (com en el cas de les versions FastEthemet o 
GigaEthemet), les col•lisions, que són part essencial del funcionament d'Ethernet, 
podrien fer que els temps de resposta poguessin variar molt, segons el cas. Per tal 
d'evitar aquest problema es poden adoptar solucions com: 

1) Sobredimensionar la xarxa de manera que el tràfic sigui d'al voltant del 
10% de la capacitat de la xarxa, amb la qual cosa, el ric de retards 
inacceptables deguts a les col•lisions és pràcticament nul. 

2) Utilitzant mode full-duplex i switchs com a elements centrals de les 
comunicacions. Aquesta segona solució elimina definitivament el 
problema de les col•lisions i fa els temps de resposta totalment 
previsibles. 

La utilització d'Ethernet estandarditza el nivell físic (nivell 1 en l'estàndard OSI d'ISO) 
i el nivell d'enllaç (nivell 2) utilitzant CSMA/CD. 

Si per sobre d'Ethernet s'utilitza com a nivell de xarxa (nivell 3) l'IP i com a nivell de 
transport (nivell 4) els protocols TCP-UDP, es té una plataforma que facilita la 
comunicació amb la xarxa de gestió i amb Internet, possibilitant funcionalitats com 
l'operació i inspecció de màquines remotament a través d' Internet. 

El nivell d'aplicació (nivell 7), situat per sobre de TCP-UDP, presenta diversitat 
d'estàndards a triar, bàsicament en funció del fabricant que subministra el dispositiu a 
comunicar. Alguns dels estàndards més importants de bus de camp que funcionen sobre 
Ethernet i TCP-UDP/IP són: 

-Modbus/TCP [14]. Amb el suport de diversos fabricants, entre els quals 
podríem destacar Schneider (amb marques com Telemecanique, Merlin Gerin, 
Square D, etc). 

-Ethemet/IP [15]: Amb el suport d'un grup de fabricants encapçalat per 
Rockwell Automation. 

-Profínet [16]: Amb el suport d'un grup de fabricants encapçalat per Siemens. 

Per disposar del màxim de connectivitat, el PLC obert hauria d'implementar almenys 
alguns d'aquests estàndards. En GNU/Linux es disposa d'implementacions de tots ells. 



-El llenguatge de programació per al PLC obert: 

Tradicionalment, cada fabricant ha fet una implementació pròpia del llenguatge o 
llenguatges triats per programar els seus PLC. Aquesta situació està canviant gràcies a 
l'estàndard lEC 61131-3 [17], anteriorment anomenat lEC 1131-3, definit per l'IEC 
(Comitè Electrotècnic Internacional) el 1992, que normalitza els llenguatges utilitzats 
habitualment amb els PLCs (LD, SFC, FBD, IL i ST), i a l'acolliment que aquest ha 
tingut per part dels fabricants, la qual cosa ha minimitzat les diferències entre 
implementacions del mateix llenguatge per part de fabricants diferents que s' acullen a 
l'estàndard. L'IEC-61131-3 no els obliga a implementar necessàriament totes les 
funcionalitats que defineix per a cada llenguatge, però sí a indicar clarament quines 
implementen i quines no. 

El PLC obert ha d'utilitzar llenguatges que s'ajustin el màxim possible a aquest 
estàndard. 

-El paquet de programació per al PLC obert: 

Alguns fabricants ofereixen PLCs que funcionen amb sistema operatiu GNU/Linux 
"embedded" i estampen el pingüí Tux (la mascota de Linux) en un lloc ben visible del 
PLC, però només proporcionen programari de codi propietari per a la configuració del 
PLC, l'edició del programa de control i la seva operació, amb la qual cosa, encara que la 
publicitat que fan sembli indicar una altra cosa, no estan oferint una veritable solució 
PLC oberta. 

Cal tenir en compte que, fins i tot en el cas que es pugui oferir tot aquest programari 
sense cost, però sense accés al codi font i a modificar-lo, s'està captiu del fabricant en 
qüestió quan es requereixen serveis com: formació, adaptacions, resolució 
d'incidències, etc. 

El paquet de programació per al PLC obert ha de ser de codi obert i oferir la possibilitat 
de programar el PLC almenys en un dels llenguatges definits a l'estàndard lEC 61131-3, 
preferentment gràfic i d'alt nivell, com el LD (esquema de contactes) o el SFC (carta de 
funcions seqüencials). 



Alguns projectes interessants de PLCs oberts: 

Tot i que actualment no es disposa d'un veritable PLC obert com a producte comercial 
d'implantació massiva, hi ha diversos projectes que estan en la direcció adequada, entre 
els quals, potser alguns dels més interessants són el següents: 

-Projectes sense suport per a temps real veritable: 

-El projecte OpenController [18] 

-El projecte MatPLC [19] 
-Projecte amb suport per a temps real veritable: 

-El projecte ClassicLadder [20] 

Dels tres, ClassicLadder és l'únic que, ara per ara, suporta treball en temps real veritable 
[6, 7, 8], i pot, a més a més, funcionar en un sistema "embedded" [10,1 1] amb RTLinux 
[7], la qual cosa li dóna més possibilitats com a substitució dels PLCs propietaris 
actualment en ús. Els altres dos poden utilitzar-se amb finalitats educatives o en els pocs 
sistemes on la resposta en temps real no és necessària. 

-El projecte OpenController ([18] http://sourceforge.net/projects/opencontroller): 

El projecte es va iniciar l'any 2002 com a projecte de recerca del "Department of 
Computer Science and Electronics" de la "Màlardalen University" (Suècia), per part 
d'un equip format per Christer Norstròm, Goran Mustapic i Anders Wall, encapçalat per 
Christer Norstròm, amb el suport d'ABB, que és una empresa dedicada, entre d'altres 
activitats, a l'automatització. La darrera versió del programari data del 2003. 

Es tracta d'un programari de codi obert sota llicència GPL que permet editar en 
llenguatge LD (esquema de contactes) el programa de control d'un PLC, compilar-lo a 
IL (llista d'instruccions) i executar-lo sobre un PC que fa les funcions de PLC, utilitzant 
mòduls d'entrades i sortides de senyal remots que es comuniquen amb el PC amb una 
xarxa estàndard Ethemet/IP [15]. 

Està format per dos mòduls diferents, que no han d'executar-se necessàriament sobre el 
mateix PC: 

-El mòdul de configuració, edició, compilació i càrrega del programa de control. Amb 
aquest mòdul i amb una interfície gràfica: 

-Es realitza el mapatge de les entrades i sortides físiques dels mòduls remots en 
les entrades i sortides lògiques que referenciarà el programa de control, generant 
el fitxer de configuració corresponent. Es pot veure a continuació una captura de 
la pantalla de mapatge. 



Devíce Conflguratíon 



Device Type 



Woodhead RJLn»; TEN-S88-R1S-05 



Controller- 



Scan Interval (ms) 



f^ 



£00 




Device Mapping 



IP address: 192 . 163 . 1 


ÍD 








Startíng Logícal Input: X? 













Number of Inputs: 


S 










Starting Logical Output: V? 





•i 








Number of Outputs: 


8 









OK 


Cancel 





-S'edita el programa de control utilitzant el llenguatge gràfic LD (esquema de 
contactes). Es pot veure a continuació una captura de la pantalla d'edició del programa 
de control: 

File Edit View Help 
D|^|y| |g| r"|m|3|f| ^1 
Ladder View 

-iHj4H=l•H^l•H<fH>l•Hjl•Hl•l•h,f|=;j|qiil 



co 
xo 

-I h 



CTO 
-fOUT) 



CTO 
-I k 



vo 

-(OUT) 



-(NOP ) 



JJ- 



Bas 



:^ 



Display or edit the project properties. 



-Es compila el programa de LD a IL (llista d'instruccions), generant el fitxer IL 
corresponent. Es pot veure a continuació una captura pantalla que mostra el codi IL 
compilat: 









Ladder Designer (Beta Release) - pachmkoNET.prj - 


fe.. QíEïm 


File Edit View Heip 




□Icílol ffl l•i'lEliífl ^1 




Ladder View Mnemonic View 


^^^H 


«43S1 


lo STRN CO 




i^ 


2 STRLT TAO K2000 




■ 


3 STRGE TAO K8000 




1 


4 AHDLT TAO K9000 




■ 


S ORSTR 






6 OUT C6 






7 STRGE TAO K2000 






8 AHDLT TAO K4000 






9 OUT C3 






10 STRGE TAO K4000 






11 AHDLT TAO K6000 






12 OUT C4 






13 STRGE TAO K6000 






14 AHDLT TAO K8000 






IS OUT CS 




16 STR TO 


:ïI 








Create a new project. 







-El mòdul runtime que fa les funcions de PLC. Executa el programa de control d'acord 
als fitxers de mapatge d'entrades i sortides i d'instruccions IL generades amb el mòdul 
anterior, portant el control del procés o la màquina corresponent. 

Els dos mòduls funcionen sobre GNU/Linux (i també n'existeixen versions per a MS 
Windows). Requereixen la instal•lació d'una determinada versió de la llibreria 
wxwindow. 

No proporciona funcionament en temps real, amb la qual cosa, només és adequat per 
aquelles aplicacions en que no hi hagi una necessitat de resposta en temps real. 

-El projecte MatPLC ([19] http://mat.sourceforge.net): 

El projecte MatPLC (Machine Automation Tools PLC), que continua i substitueix el 
projecte PuffinPLC, està liderat per Curt Wuollet (USA) i compta, a més a més, com a 
contribuïdors oficials, amb Jiri Baum (Austràlia) i Màrio de Sousa (Portugal). Iniciat el 
2001, la darrera versió del programari és del 2004 

És un programari en codi obert, sota llicència GPL, que permet editar el programa de 
control d'un PLC i executar-lo en un ordinador que fa les funcions de PLC. Inicialment 
només admetia llenguatges textuals: ST (text estructurat) i IL (llista d'instruccions). 
Darrerament, i gràcies a la integració de mòduls procedents del projecte ClassicLadder 
(que es veurà en els propers apartats), admet també llenguatges gràfics: LD (diagrama 
de contactes) i SFC (carta de funcions seqüencials). A continuació es pot veure una 
captura de pantalla del mòdul LD: 




B39 

H4 



COMPARE 
■JW2>50 



COMPARE 
] |W1<^100 



Mew I Load | Save | Save As | Stop | Abou?^ 



Possibilita la utilització com a entrades i sortides de senyal: el port paral•lel, targetes 
d'adquisició de dades compatibles amb Comedi ([9] veure apartat "El sistema operatiu 
per al PLC obert"), i targetes d'entrades i sortides remotes utilitzant protocols com 
Modbus/TCP ([14] veure apartat "La xarxa per al PLC obert"). 

Es tracta d'un programari altament modular, que es pot configurar segons les 
necessitats, triant entre un gran nombre de mòduls, entre els que hi ha un mòdul 
procedent del projecte ABEL (Alien Bradley Ethernet Library, 

http://sourceforge.net/projects/abplc5), que permet la comunicació a través d'Ethernet 
amb PLCs propietaris d'aquest fabricant. 

Funciona sobre sistema operatiu GNU/Linux. No proporciona funcionament en temps 
real, però es pot configurar per a funcionar amb temps real no veritable, permetent que 
el runtime del PLC adquireixi prioritat absoluta sobre qualsevol altre programa o procés 
que corri sobre el planificador de GNU/Linux. 

Fa un ús extensiu de la memòria, la qual cosa no el fa un bon candidat per a sistemes 
"embedded" com els PLCs. 



-El projecte ClassicLadder ([20] http://www.sourceforge.net/projects/classicladder 
i http://www.multimania.com/mavati/classicladder): 

El projecte el va iniciar l'any 2001 Marc Le Douarain i la darrera versió de programari, 
la vO.7.71, és del 20 de juny de 2006. 

És un programari de codi obert, sota llicència LGPL, elaborat en llenguatge C, que 
utilitza la llibreria GTK2 per a la interfície gràfica. Funciona sobre sistema operatiu 
GNU/Linux (també n'hi ha una versió per a MS Windows, aquesta sense suport per a 
temps real). L'autor, Marc Le Douarain, proporciona una versió compilada i provada 
sobre una distribució GNU/Linux Mandriva 2006, així com el codi font, que es pot 
recompilar amb make. Es pot executar el programa des de la consola, establint com a 
directori de treball el directori on hi hagi Classicladder i teclejant: 

./classicladder 
o, si es executar carregant un projecte determinat, teclejant: 

./classicladder nomArxiuProjecte. 

Permet editar en llenguatges LD (esquema de contactes) i, des de la versió 0.7.0, també 
en SFC (carta de funcions seqüencials) el programa de control d'un PLC i executar-lo 
sobre un ordinador, que fa les funcions de PLC, i que pot ser, des d'un PC d'escriptori o 
un PC industrial fins un "embedded" PC. 

Pot utilitzar, per a les entrades i sortides de senyal, des de i cap al procés o la màquina a 
controlar, des del port paral•lel del PC, passant per targetes d'adquisició de dades 
suportades per Comedi ([9] veure apartat "El sistema operatiu per al PLC obert"), fins a 
mòduls d'entrades i sortides de senyal remots que es comuniquen amb l'ordinador amb 
xarxes estàndard com Modbus/TCP ([14] veure apartat "La xarxa per al PLC obert"). 

Per defecte, no es compila el suport Comedi, per a que es compili cal descomentar la 
línia COMEDISUPPORT de Makefile. 

Inclou la funcionalitat de servidor Modbus (slave). El port utilitzat per defecte és el 
9502; per a poder utilitzar el port estàndard 502, es requereix llençar l'aplicació amb 
privilegis de root. Estan suportades les funcions modbus amb els codis 1, 2, 3, 4, 5, 6, 
15 i 16. Actualment la taula de correspondència de bits i words Modbus no és 
parametritzable (no es pot fer un mapeig), de manera que les adreces indicades junt al 

codi de funció en la petició seran les que especificaran directament les variables B 
(variables bit) i W (variables word, de tamany 16 bits) afectades. Per a informació 
sobre el significat dels codis de funció modbus i sobre modbus en general, veure [14]. 

Permet utilitzar RTLinux [7] o RTAI [8] per a treballar en temps real (veure l'apartat 
"El sistema operatiu per al PLC obert"): 

-Per al cas que es vulgui emprar RTLinux: 

-Cal tenir instal•lat prèviament RTLinux versió 3 

-Cal assegurar-se que l'enllaç simbòlic corresponent està creat de manera que 

/usr/rtlinux apunta al directori rtlinux. Es pot fer així: 

cd /usr 

In -sf /usr/src/directori_rtlinux/rtlinux-3.x rtlinux 
-Cal recompilar: 

make clean 

make rtlsupport 
-Per executar ClassicLadder en temps real cal fer: 

su 

./runrt (o ./runrt nom_projecte) 

-Per al cas que es vulgui emprar RTAI: 
-Un cop es tingui instal•lat RTAI 

-Cal assegurar que l'enllaç simbòlic corresponent està creat de manera 

que /usr/src/rtai apunta al directori rtai. Es pot fer així: 
In -sf /usr/src/ruta_rtai /usr/src/rtai 
-Cal recompilar: 

make clean 

make rtaisupport 
-Per executar ClassicLadder en temps real cal fer: 

su 

./runrt (o ./runrt nom_projecte) 

Pot utilitzar-se en un sistema "embedded" amb RTLinux. En aquest cas, si es vol fer 
servir ClassicLadder sense interfície gràfica GTK, cal comentar la línia 
GTKINTERFACE de Makefile. Sense interfície gràfica es pot sortir de l'aplicació fent 
CTRL+D. 

A continuació es pot veure una captura de pantalla que mostra la configuració d'unitats 
d'entrades i sortides de senyal locals, com el port paral•lel i targetes d'adquisició de 
dades compatibles amb Comedi: 

^ íSS 


Coritig 


. ^ t» 


1 

Sizes Physical Inputs Physical Outputs 


Ist %l mapped 


Type PortAdr/SubDev 


First Channel 


Nbr Channels 


Logic 
|x Inverted 

r Inverted 

r Inverted 

r Inverted 

r Inverted 


:0 DirectPortAccess '^"379 





6 








8 /dev/comediO 


T 








4 








12 /dev/comediO 


T 


1 





4 








he i /dev/comedil 


T 








16 








None T 





1 



Es pot veure que cada fila estableix un lligam entre les referències lògiques que 
s'empraran en el programa i els senyals físics. La primera fíla estableix el lligam entre 
10 a 17 amb els 8 canals d'entrada del port paral•lel, especificat mitjançant la seva adreça 
hexadecimal, la segona fíla estableix el lligam entre 18 a 111 amb els 4 canals d'entrada 
del subdispositiu del dispositiu comedi 0, etc. Es pot utilitzar lògica negativa activant 
la casella de verifícació Inverted corresponent. 

Si es vol utilitzar el port paral•lel com a entrades i sortides de senyals, la distribució de 

pins és: 

-Entrades. Només estan disponibles 5 entrades reals (de les teòriques 8), que 
amb ofí^set 0, començarien a partir de la 3. Sòn les següents: 



Entrada 3 ^Pin 1 5 
Entrada 4 ^Pin 13 
Entrada 5^Pin 12 
Entrada 6 ^Pin 10 
Entrada 7^Pin 1 1 
GND^Pin 24 



-Sortides. Estan disponibles 8 sortides que, amb ofí^set 0, sòn les següents: 

Sortida O^Pin 2 
Sortida 1 ^Pin 3 
Sortida 2 ^Pin 4 
Sortida 3 ^Pin 5 
Sortida 4 ^Pin 6 
Sortida 5 ^Pin 7 
Sortida 6^Pin 8 
Sortida 7^Pin 9 
GND^Pin 25 

La següent és una captura de pantalla de la configuració dels mòduls d'entrades i 
sortides distribuïts modbus/TCP: 

Implementa els següents elements de circuit de control en el llenguatge LD: 

-Contactes normalment oberts 

-Contactes normalment tancats. 

-Combinacions sèrie i paral•lel. 

-Contactes de detecció de flanc ascendent. 

-Contactes de detecció de flanc descendent. 

-Temporitzadors 

-Monostables 

-Circuits de comparació d'expressions aritmètiques (des de la versió 0.4) 

-Bobines de sortida no memoritzades. 

-Bobines de sortida memoritzades de tipus S. 

-Bobines de sortida memoritzades de tipus R. 

-Bobines de salt (ruptura de seqüència). 

-Bobines de crida a subprocessos (des de la versió 0.5.5) 

-Circuits de càlcul d'expressions aritmètiques (des de versió 0.4). 

-Etiquetes de segment de circuit, utilitzades com a destinació dels salts. 

-Comentaris de segment de circuit. 

Les variables suportades són: 

-Bxxx per als elements de memòria de tamany bit 

-Wxxx per als elements de memòria de tamany 32 bits (integer) 

-Txx, R per a un temporitzador xx corrent el temps 

-Txx, D per a un temporitzador xx amb el temps transcorregut 

-Mxx, R per a un monostable corrent 

-Ixxx per a una línia física individual d'entrada de senyal des de la màquina o el procés 

-Qxxx per a una línia física individual de sortida de senyal cap a la màquina o el procés 

-Xxxx per a l'estat d'activitat de l'etapa xxx (en llenguatge SFC) 

-Xxxx, V per al temps d'activitat en segons de l'etapa xxx (en llenguatge SFC) 

L'editor LD permet, des de la versió 0.3: 
-Inserir un segment abans del segment actual. 
-Afegir un segment després del segment actual. 
-Modificar el segment actual. 
-Esborrar el segment actual. 

Durant l'edició, per a afegir un element, es disposa d'una barra d'eines anomenada 
Editor on es pot triar el tipus d'element que es vol afegir a l'esquema LD; per a 
modificar les propietats d'un element, es disposa a la barra d'eines Editor de l'eina 
punter per a seleccionar l'element a modificar. 

Des de la versió 0.5.3, es poden visualitzar diversos segments alhora i es pot emprar la 
barra de desplaçament vertical per desplaçar-se pels diferents segments del circuit. El 
segment actiu a cada moment ve marcat pel color blau de les seves franges verticals. 

Des de la versió 0.5.5, el programa de control pot estructurar-se en diverses seccions o 
mòduls, que poden ser de dos tipus: main (principals) o sub-routine (subrutines). A 
través de la finestra Sections Manager es poden veure les seccions definides, es pot 
modificar la secció visualitzada en la finestra d'edició, Section Display, es poden afegir 
seccions, esborrar-ne, o modificar l'ordre d'execució de les de tipus main (s'executaran 
segons l'ordre en què apareguin en aquesta finestra, de dalt a baix). Les seccions de 
tipus subrutina, identificades cadascuna amb un número, de SRO a SR9, amb 
independència de l'ordre en què apareguin en la finestra Sections Manager, seran 
executades cadascuna en el moment en que sigui cridada des de la secció principal 
corresponent en execució a través de l'activació d'una bobina de crida a subrutina. 
Amb ClassicLadder ve un exemple de programa estructurat en diverses seccions: 
examplemanysections. 

Quan es crea una nova secció de programa amb Sections Manager, a part d'especificar 
el nom i el tipus de la secció a crear, també s'especifica el llenguatge a utilitzar, Ladder 
(LD) o Sequential (SFC). 

En la captura de pantalla següent es pot veure una part d'un programa editat en 
llenguatge LD: 



START 
B1 B2 

HH/V 

B5 

Hh 



Runq Display 



[Q\\ 



Big one 



B12 



B13 B14 B15 



HH/M^4t 

B6 B5 

HH4- 

. T1 



MO,R 



£.£s 



D 



TO 



I.Smn 



MO 



O.Os 



Prev Next 



Load Save Save As Stop About 



I 



B20 

<>l 
B25 

<>l 
B22 

<s>| 

B22 

<R>| 
B24 

<>l 
LBL6 

Quit 

1~ 



Amb ClassicLadder ve un programa d'exemple elaborat en SFC: examplesequential. 
A continuació es pot veure una captura de pantalla amb una mostra de programa editat 
en llenguatge SFC: 

New I Load"! Save ^Save As fsiop | AbcüTI Qull | 



Un manual d'edició de programes en SFC i en LD amb classicladder es pot trobar a 
http://cl-manual.lonnoy.be/umanual_for_classicladder.html 



-Algunes aplicacions interessants de ClassicLadder: 

1) Aplicació a l'ensenyament en matèria de PLCs. En el paquet de programari 
educatiu Linexedu per a la distribució de GNU/Linux de la Junta d'Extremadura, 
gnuLinex (http://www.linex.org), amb el nom de SimuladorPLC, incorpora 
ClassicLadder, dins del grup de programes d'Electricitat, com es pot veure a la 
captura de pantalla següent: 



jfal Accesorios ► 
'^ Graficos ► 
j2^ Herramientas del sistema ► 
Sji Herramientas gnuLinEx ^ 
í^ Internet > 
C^ Juegos * 






^A Administrativo ► 
^ Diseno > 




íç^ Linexedu > 


^ Electricidad * 


''g GEDA 


gt Multimedia >• 
Q Oficina ► 
5? Otro ► 
a^ Preferències del escritorio > 
^S Programación * 
^^ Almuzaffar [Entomo de Red] 
W Carpeta inicio 
í u^ Mochilero ÍAyuda) 


Jl Física y Qufmica ^ 
^ Idiomas > 
j|^ Infantil * 
tr^ Informàtica > 
J^a Lengua ^ 
^M Matemàticas > 
,0 Música ► 
_í,> Otros *- 


[&] KLogic 
f^ KSimus 

^ Oregano 

^ Pikdev 

• ' Qucs 

g SimuladorPLC 

'[''-' Simulador Robot 

^ TKGate 

2) Una altra aplicació de ClassicLadder es troba en el projecte SmartControl [21] 
del Departament d'Enginyeria Elèctrica i Computadors de la Universitat de 
Victoria del Canadà. Es tracta d'un sistema de control distribuït format per un 
PC corrent ClassicLadder i una sèrie d'unitats d'entrades i sortides distribuïdes 
de disseny propi de baix cost a base de microcontroladors Atmel. 

3) Una part de ClassicLadder s'ha utilitzat en el projecte MatPLC [19], com ja 
s'ha comentat en parlar d'aquest projecte, per a possibilitar l'edició gràfica del 
programa de control en els llenguatges LD i SFC. 

4) També es pot veure aplicat ClassicLadder en el projecte EMC ([22] Enhanced 
Machine Controller, http://www.linuxcnc.org). EMC és un programari de codi 
obert per al control de màquines-eina, que incorpora un intèrpret per a la 
programació en el llenguatge estandarditzat per al control de màquines-eina 
EIA-274-D (conegut també com a G-codi), i que és capaç d'operar les diferents 
interfícies dels controls electrònics dels diferents motors de les màquines-eina. 
El projecte EMC va ser iniciat pel NIST (National Institute of Standards and 
Technology), una agència del Departament de Comerç del govern dels Estats 
Units, amb el patrocini de General Motors, amb l' objectiu d'oferir una 
alternativa avançada als sistemes CNC (Computer Numerical Control) 
tradicionals. Corre sobre sistema operatiu GNU/Linux amb les extensions 
corresponents per al treball en temps real, com RTLinux o RTAI. Pot controlar 
fins a 6 eixos, i operar amb motors pas a pas i amb servomotors. La forma més 
simple d'instal•lar EMC és fent servir el que es coneix com a distribucions BDI 
(Brain Dead Install), que venen en un CD que instal•la el sistema operatiu, les 
extensions per a temps real i el propi programari EMC. També n'existeixen 
versions live-CD, que permeten l'execució des del CD sense instal•lar res en el 
PC, encara que aquesta darrera opció, tot i que pot ser adequada amb finalitats 
d'avaluació, per la seva limitada velocitat d'execució, no és adequada per al seu 
ús en sistemes reals. A la pàgina http://wiki.linuxcnc.org/cgi- 
bin/emcinfo.pl?Case_Studies es poden trobar exemples diversos d'aplicacions 
d'EMC. El programari EMC2 (una versió millorada d'EMC) utilitza 
ClassicLadder per possibilitar la programació de la màquina-eina també amb 
llenguatge LD (Ladder Diagram). Es pot veure com utilitzar aquesta possibilitat 
a http://wiki.linuxcnc.org/cgi-bin/emcinfo.pl/emcinfo.pl7ClassicLadder 

Taula comparativa dels projectes de PLC obert esmentats: 





OpenControUer 


MatPLC 


ClassicLadder 


Sistemes operatius 


GNU/Lmux 
MS-Wmdows 


GNU/Lmux 


GNU/Lmux 
MS-Windows 


Suport temps real 
(en GNU/Linux) 


No 


Temps real no veritable 


Sí: RTLmux/RTAI 


Suport sistemes 
"embedded" 


No 


No 


Sí 


Suport Comedi 
(en GNU/Linux) 


No 


Sí 


Sí 


Protocols de xarxa sobre 
TCP-UDP/n» 


Ethemet/IP 


Modbus/TCP 


Modbus/TCP 


Llenguatges d'edició del 
programa de control 


LD/IL 


ST/IL/LD/SFC 


LD/SFC 


Any d'inici del projecte 


2002 


2001 


2001 


Any darrera versió del 
programari 


2003 


2004 


2006 


Contribució a altres 
projectes relacionats 


No 


No 


-MatPLC 

-SmartControl 

-EMC 



El futur del PLC obert 

Les tendències mantingudes durant els darrers anys en el món dels PLCs ens permeten 
pensar que els PLCs, oberts o propietaris, seguiran cada cop més els estàndards, quant a 
dimensions mecàniques, fixacions, connexions, protocols, llenguatges de programació, 
etc. 

És probable que en el futur solucions propietàries comparteixin mercat amb solucions 
obertes, però és difícil de dir ara mateix qui s'emportarà les quotes més altes. El futur 
del PLC obert està lligat a la sensibilitat de les empreses relacionades amb el sector de 
l'automatització respecte de les conseqüències que té la dependència tecnològica de 
solucions propietàries, i del coneixement que puguin tenir de les alternatives que ofereix 
el programari lliure. És fonamental la feina de difusió que es faci en aquest sentit. 
L'objectiu fonamental d'aquest TFC és contribuir, encara que sigui molt modestament, a 
aquesta difusió. És per això que entenc que seria convenient que aquest treball 
s'alliberés i es posés a disposició de la comunitat, de la mateixa manera que aquesta 
Universitat, atenent a la seva vocació de difusió del coneixement, ja ho ha fet amb altres 
TFC, pràcticums i treballs de recerca -TdR- (http://biblioteca.uoc.edu/cat/home.html) i 
amb altres materials, com els dels màsters sobre programari lliure 
(http://www.uoc . edu/masters/cat/web/material s_lliures .htm) . 

I, tan fonamental com comprendre els avantatges del sistemes oberts i conèixer-ne la 
seva disponibilitat actual, és la continuïtat i constant millora de projectes com 
ClassicLadder. Algunes línies importants de treball en la millora de ClassicLadder són: 

1) Un seguiment encara més fidel en el llenguatge LD de l'estàndard IEC-6113 1-3 

2) La inclusió de nous protocols de xarxa 

3) La inclusió de drivers per a més tipus de targetes d'adquisició de dades 
(relacionat amb el projecte Comedi). 

4) La millora i ampliació de la documentació 



Conclusions: 

Pels arguments indicats a l'apartat "Motivació personal" és avantatjós l'ús de solucions 
PLC obertes. Aquestes utilitzen programari obert amb llicència GPL o similar, com 
s'exposa a l'apartat "Definició de «Solució PLC oberta»". El sistema operatiu més adient 
ara mateix és GNU/Linux, com s'argumenta a l'apartat "El sistema operatiu per al PLC 
obert". Tot PLC obert, per les raons que s'exposen a l'apartat "La xarxa per al PLC 
obert" hauria d'implementar almenys algun dels següents protocols basats en Ethernet: 
Modbus/TCP, Ethemet/IP, o Profinet. El llenguatge de programació ha de seguir 
l'estàndard lEC 61131-3, com s'indica a l'apartat "El llenguatge per al PLC obert". 

Ara mateix es disposa de projectes interessants de PLC obert, que s'exposen a l'apartat 
"Alguns projectes interessants de PLCs oberts", entre els quals destaca, com es pot 
veure a l'apartat "Taula comparativa dels projectes de PLC obert esmentats", 
ClassicLadder, que es presenta, junt a algunes aplicacions, a l'apartat "El projecte 
ClassicLadder". 

La implantació del PLC obert en el món de l'automatització industrial ja és possible i 
dependrà en gran part de la sensibilització per part dels professionals implicats vers els 
avantatges que presenten les veritables solucions obertes i de la difiasió que es faci de 
projectes com l'esmentat. 



Obertura de línies de treball per a futurs projectes en el camp dels PLCs oberts: 

Algunes línies de treball per a futurs projectes en el camp dels PLC oberts són: 

-Millora de l'adaptació del llenguatge LD de ClassicLadder a l'estàndard lEC- 
61131-3 

-Ampliació dels protocols de xarxa acceptats per ClassicLadder. 

-Escriptura de drivers per a targetes d'adquisició de dades, fent servir Comedi 

-Complementació de la documentació actual de ClassicLadder 

-Elaboració de llibreries de funcions d'automatització usuals, convenientment 
documentades, per al seu ús en futurs projectes d'automatització. 

-Elaboració de petits projectes d'automatització amb ClassicLadder. 

-Construcció d'una petita xarxa de PLCs oberts que controlin processos que 
hagin de treballar coordinadament. 

-Disseny de panells d'operació oberts per a la interacció entre l'operari i la 
màquina, seguint els criteris d'usabilitat. 

-Aplicacions de ClassicLadder en domótica. 

-Elaboració d'un portal del PLC obert, amb informació sobre projectes, 
fabricants, distribuïdors, documentació tècnica, exemples d'aplicació, fòrums de 
discussió, etc. 

-Etc. 



Treballs futurs: 

Seguint en la línia oberta per aquest TFC, que tracta específicament de l'aplicació de les 
solucions obertes en el món dels PLC, seria interessant continuar l'exploració de 
l'aplicació de solucions obertes en el món del control industrial en general, amb TFCs 
sobre: 

-Control de màquines-eina amb programari lliure. El projecte EMC (Enhanced 
Machine Controller, http://www.linuxcnc.org). 

-Control de robots amb programari lliure. El projecte OROCOS (Open Robot 
Control Software, http://www.orocos.org) 



Bibliografia i altres fonts d'informació: 

1. Introducció als PLCs: 
http://www.automatas.org 

2. Sobre programari lliure en general: 

Materials dels màsters sobre programari lliure de la UOC 
http://www.uoc.edu/masters/cat/web/materials_lliures.html 

3. Sobre la GPL (General Public Licence): 
http://www.gnu.org/copyleft/gpl.html 

4. Sobre la LGPL (Lesser General Public Licence): 
http://www.gnu.org/licenses/lgpl.html 

5. Projecte Linux: 
http ://www.linux. org 

6. Real Time Linux Foundation, Inc.: 
http://www.realtimelinuxfoundation.org 

7. Sobre RTLinux: 

FSMLabs, distribuïdors de RTLinux 
http://www.fsmlabs.com 

8. Sobre RTAI: 
http ://www.rtai. org 

9. Projecte Comedi: 
http://www.comedi.org 

10. Sobre GNU/Linux "embedded": 
http://www.linuxdevices.com 

1 1 . ELC (Embedded Linux Consortium) 
http://www.embedded-linux.org 

12. Sobre Klinux: 
http ://www. klinux. org 

13. PC- 104 Consortium: 
http://www.pcl04.org/ 

14. Sobre Modbus: 
http://www.modbus.org 

15. Sobre Ethernet/IP: 
http ://www. odva. org/ 

16. Sobre Profmet: 

http://www.automation.siemens.com/profinet/microsite/industrial_ethernet/html_76/vor 
teile.htm 

17. Fundació PLCopen per a la promoció dels estàndards en el món dels PLCs, l'IEC- 
61131-3, entre d'altres: 

http://www.plcopen.org 

18. Projecte OpenController: 
http://sourceforge.net/projects/opencontroller 

19. Projecte MatPLC: 
http ://mat. sourceforge.net 

20. Projecte ClassicLadder: 

http ://www. sourceforge.net/proj ects/classicladder 
http://www.multimania.com/mavati/classicladder 

21. Projecte SmartControl: 
http://www.ece.uvic.ca/~ece499/2005b/groupl6/index-2.html 

22. Projecte EMC (Enhanced Machine Controller): 
http://www.linuxcnc.org 

